**FAKULTÁCIÓ VÁLASZTÁS**

**a 2018/2019. tanévre**

A 10. évfolyamon felmértük a kétszintű érettségire való felkészítő, szabadon választható foglalkozásokról a tanulóink igényeit. A felmérés szerint 2 blokkba soroltuk be a szóba jöhető tantárgyakat. ***Az azonos blokkokban találhatókat azonos időpontban tartják; ezért ugyanabból a blokkból nem lehet egynél több tárgyat választani.*** A tantárgyak neve alatt a várható szaktanár nevét tüntettük fel.

A 10. évfolyamos tanulóknak (aki nem biológia-kémia, vagy fizika-matematika tagozaton tanul ) most véglegesen el kell dönteniük, hogy a 2018/2019. tanévben melyik tantárgyat szeretnék heti plusz 2 órában tanulni. Két tantárgy választása kötelező. Ha valamelyik foglalkozás kevés jelentkező esetén nem indul, akkor a tanulónak másik tárgyat lehet, vagy kell választania.

Fontos tudni, hogy a választás után ***csak nagyon indokolt esetben van lehetőség a módosításra*** (a következő tanév elejéig.) Szeptemberben a beindult foglalkozások, annak aki választotta, **kötelező** tanóráknak számítanak, s év közben sem adhatják le ezeket. A 11. év végén lehetőség van váltásra (augusztusban tett sikeres különbözeti vizsga esetén) vagy egy tantárgy leadására. (ezt írásban kell kérni az ig. helyettestől)

Az ***emelt szintű*** foglalkozások választása esetén a csoport megfelelő haladása érdekében kérjük, hogy csak olyan tantárgyat válasszanak, amelyből legalább ***közepes*** tanulmányi eredménye van a tanulónak

1. blokk B. blokk

|  |  |  |  |
| --- | --- | --- | --- |
| magyar (emelt)  *Lenkei Éva* |  | társadalomismeret (közép+emelt)  *Dóka Erzsébet* |  |
| történelem (emelt)  *Molnár Csaba* |  | történelem (emelt)  *Barócsi Angéla* |  |
| matematika (emelt)  *Bikova Marianna* |  | fizika (emelt)  *Makranczi Zsolt* |  |
| biológia (emelt)  *Taskó Márta* |  | biológia (emelt)  *Takács Judit* |  |
| kémia (emelt)  *Makranczi Zsolt* |  | földrajz (közép)  *Dr. Szilágyiné Rádai Gabriella* |  |
| médiaismeret közép)  *Barócsi Angéla* |  | hittan (közép)  *Adamcsik Dávid* |  |
| testnevelés (közép)  *Tóth Tamás* |  | angol (emelt)  *Bőcsi Katalin* |  |
| német (közép+emelt)  *Tóthné Nagy Anikó* |  | informatika (közép+emelt)  *Bikova Marianna* |  |
| rajz (közép)  *Dr. Szilágyiné Rádai Gabriella* |  | francia (közép)  *Szűcsné Bottka Krisztina* |  |

A jelentkezés módja: elektronikus kérdőív kitöltése.

Minden 10. évfolyamos tanuló és szülei emailban megkapják azt a hivatkozást, melyet megnyitva a fenti táblázatnak megfelelő 2 blokkból kiválaszthatják a felvenni kívánt tantárgyakat.

A jelentkezési lap kitöltéshez iskolánk könyvtárában rendelkezésre állnak internet eléréssel rendelkező számítógépek és személyes segítséget is kérhetnek a könyvtárostól.

Aki valamilyen okból nem tudja megoldani az elektronikus jelentkezést, az papír alapú jelentkezési lapot is kérhet az osztályfőnökétől.

A fakultációválasztással, jelentkezéssel kapcsolatos bármilyen kérdéssel

Kerboltné Tóth Edit tanulmányi igazgató helyetteshez fordulhatnak személyesen, vagy a következő elérhetőségeken:

telefon: 46/500-180 114-es mellék,

email: tanulmanyi.ig.h@levaygimnazium.hu